ธอส. จัดโปรฯ “สินเชื่อ-เงินฝาก” ร่วมงาน Thailand Smart Money 2021 ขอนแก่น
ธอส. จัดโปรโมชั่นสินเชื่อ-เงินฝากร่วมงาน Thailand Smart Money 2021 ขอนแก่น ครั้งที่ 8" เพื่อเป็นการเพิ่มโอกาสให้ประชาชนในภาคตะวันออกเฉียงเหนือ โดยเฉพาะผู้มีรายได้น้อยและปานกลางได้มีที่อยู่อาศัยเป็นของตนเอง
ธอส. จัดโปรโมชั่นสินเชื่อ-เงินฝากร่วมงาน Thailand Smart Money 2021 ขอนแก่น เพื่อมีมีรายได้น้อย-กลางได้มีที่อยู่อาศัย
19 พ.ย. 2564

นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารฯ ได้เข้าร่วมงาน “Thailand Smart Money 2021 ขอนแก่น ครั้งที่ 8” เพื่อเป็นการเพิ่มโอกาสให้ประชาชนในภาคตะวันออกเฉียงเหนือ โดยเฉพาะผู้มีรายได้น้อยและปานกลางได้มีที่อยู่อาศัยเป็นของตนเอง พร้อมกระตุ้นเศรษฐกิจผ่านภาคอสังหาริมทรัพย์ โดยนำผลิตภัณฑ์ทางการเงิน ที่มีโปรโมชั่นสุดพิเศษมอบให้แก่ลูกค้าประชาชน ดังนี้
1.สินเชื่อบ้านอัตราดอกเบี้ยพิเศษ คงที่ปีแรก 2.60% ต่อปี ปีที่ 2 MRR-3.35% ต่อปี(เท่ากับ 2.80% ต่อปี) ปีที่ 3 MRR-2.80% ต่อปี(เท่ากับ 3.35% ต่อปี) อัตราดอกเบี้ยเฉลี่ย 3 ปีแรกเพียง 2.917% ปีที่ 4 จนถึงตลอดอายุสัญญาเงินกู้ กรณีลูกค้าสวัสดิการ คิดอัตราดอกเบี้ย MRR -1.00% ต่อปี และกรณีลูกค้ารายย่อย อัตราดอกเบี้ย MRR-0.50% ต่อปี (อัตราดอกเบี้ย MRR ธอส. ปัจจุบันเท่ากับ 6.150% ต่อปี) ผ่อนชำระนานสูงสุดถึง 40 ปี เงินงวดผ่อนชำระต่ำ
อย่างเช่น กรณีกู้ 2 ล้านบาท ผ่อนชำระเริ่มต้นปีแรกเพียง 6,800 บาท/เดือน ให้กู้เพื่อซื้อปลูกสร้าง ต่อเติม ซ่อมแซม ไถ่ถอนจำนองจากสถาบันการเงินอื่น ชำระค่าเบี้ยประกันชีวิตคุ้มครองสินเชื่อวงเงินกู้ (MRTA) และกู้เพิ่มเพื่อปลูกสร้าง ต่อเติม ขยาย และซ่อมแซม
สำหรับที่อยู่อาศัยที่นำมาเป็นหลักประกันการกู้ที่อยู่ในพื้นที่จังหวัดขอนแก่น มหาสารคาม ร้อยเอ็ด อุดรธานี เลย หนองบัวลำพู หนองคาย สกลนคร กาฬสินธุ์ มุกดาหาร นครพนม และบึงกาฬ พร้อมฟรีค่าธรรมเนียมการยื่นกู้ 0.1% หากจองสิทธิ์ภายในงานระหว่างวันที่ 19 – 21 พฤศจิกายน 2564 ยื่นคำขอกู้ตั้งแต่วันที่ 19 พฤศจิกายน – 30 ธันวาคม 2564 และทำนิติกรรมภายในวันที่ 31 มกราคม 2565
2.เงินฝากอัตราดอกเบี้ยสูง กับผลิตภัณฑ์เงินฝากออมทรัพย์ดอกเบี้ยพิเศษ New Flexi for Welfare and Corporate สำหรับลูกค้าที่มีเงินเดือนประจำ จากหน่วยงานหรือบริษัท โดยเปิดบัญชีและมียอดเงินฝากคงเหลือไม่เกิน 10 ล้านบาท จะได้รับอัตราดอกเบี้ย 0.75% ต่อปี และเปิดบัญชีและมียอดเงินฝากคงเหลือมากกว่า 10 ล้านบาท จะได้รับอัตราดอกเบี้ย 0.30% ต่อปี
หากเดือนใดไม่มีการถอน จะได้รับดอกเบี้ยบวกเพิ่มอีก 0.25% ต่อปี รวมรับอัตราดอกเบี้ยเงินฝากสูงสุด 1.00% ต่อปี และยังได้รับการยกเว้นภาษีเงินได้บุคคลธรรมดา
3.ทรัพย์ NPA หรือ บ้านมือสอง เพิ่มทางเลือกให้กับประชาชนที่ต้องการมีที่อยู่อาศัยในราคาที่คุ้มค่า จึงได้นำบ้านมือสอง หรือ NPA คุณภาพดี ทำเลเด่น หลากหลายประเภทในจังหวัดขอนแก่น กาฬสินธุ์ นครพนม และมหาสารคาม มาจำหน่ายทั้งสิ้น 89 รายการ ทั้งประเภทบ้านเดี่ยว, ทาวน์เฮ้าส์, อาคารพาณิชย์ ที่ดินเปล่า และห้องชุด ราคาลดสูงสุด 40% ได้แก่ ทรัพย์ประเภททาวน์เฮ้าส์ 2 ชั้น ขนาดเนื้อที่ 20.40 ตารางวา ใน อ.เมือง จ.ขอนแก่น ราคาเริ่มต้นประมูลลดเหลือเพียง 330,000 บาท จากราคา 550,000 บาท
ขณะที่ทรัพย์ที่มีราคาขายต่ำสุดเริ่มต้นเพียง 105,000 บาท ได้แก่ ทรัพย์ประเภทอาคารพาณิชย์ 2 ชั้น ขนาดเนื้อที่ 12 ตารางวา ใน อ.พล จ.ขอนแก่น พิเศษ!!ผู้ซื้อทรัพย์ NPA สามารถผ่อนดาวน์ดอกเบี้ย 0% ต่อปี นานสูงสุดถึง 24 เดือน
นายฉัตรชัย กล่าวว่า ลูกค้าที่สนใจผลิตภัณฑ์ของธนาคารสามารถจองสิทธิ์ใช้บริการ และขอรับคำปรึกษาจากเจ้าหน้าที่ของ ธอส. ได้ที่งาน “Thailand Smart Money 2021 ขอนแก่น ครั้งที่ 8” ซึ่งจะจัดขึ้นระหว่างวันที่ 19-21 พฤศจิกายน 2564 ณ ศูนย์การค้าเซ็นทรัลพลาซา ขอนแก่น